הוועדה המיוחדת לפניות הציבור, כנסת 20, פרוטוקול מספר 112, 2017-09-06 11:00

ישראל אייכלר: אנחנו פותחים את הדיון של הוועדה לפניות הציבור בנושא תקציב סלי מזון לחגי תשרי.

ישראל אייכלר: משום מה זה נקרא "קמחא דפסחא" - - -

<שלומית אבינוח-קואולמן: חג נוסף.

ישראל אייכלר: חג נוסף, כן.

ישראל אייכלר: הוועדה לפניות הציבור מקיימת ישיבה נוספת בנושא בעקבות פניות של עמותות שטוענות שיש ירידה משמעותית בתמיכת משרד הרווחה בסלי המזון.

ישראל אייכלר: עלות תמיכת המדינה בסל ירדה מ-45 מיליון שקלים בשנת 2015 - - -

<שלומית אבינוח-קואולמן: 45 שקלים לסל.

ישראל אייכלר: סליחה, אני מתקן.

ישראל אייכלר: 45 שקלים לסל בודד בשנת 2015 ל-9 שקלים לסל השנה.

ישראל אייכלר: אני חושב שהניירות שבתיק שלי עולים יותר מ-9 שקלים, כך שזה ממש בזבוז כספי ציבור לעסוק ב-9 שקלים.

ישראל אייכלר: ב-2017 חיים במדינת ישראל כ-2 מיליון נזקקים שחיים מתחת לסף העוני לפי הגדרת המוסד לביטוח לאומי.

ישראל אייכלר: מדובר ביותר מחצי מיליון בתי אב.

ישראל אייכלר: מי היה שר הרווחה ב-2015?

<יוכבד אילוז: חיים כץ.

ישראל אייכלר: בשנת 2015 הוסיף שר הרווחה תקציב חריג של 15 מיליון שקלים, תוספת חריגה, לכן בשנה זו סך התמיכה הממשלתית היתה גבוהה יותר פר סל.

ישראל אייכלר: כמות המשפחות העניות במדינה עולה מידי שנה בשנה בכ-100,000 אנשים.

ישראל אייכלר: אגב, כל אלה שמדברים על ה-OECD, מדינה מפותחת, מדינה מתוקנת, גובים מאנשים מיסים במיליארדי מיליארדים, גביית המיסים עולה ועולה – מדינה שמייצרת כל שנה ושנה 100,000 עניים זה נושא לדיון בנפרד, ולאו דווקא בוועדה שלנו.

<שלומית אבינוח-קואולמן: משפחות עניות.

ישראל אייכלר: 100,000 משפחות בכל שנה?

<שלומית אבינוח-קואולמן: כן.

ישראל אייכלר: זה מראה שאנחנו מדינה אפריקנית, אסיאתית מאוד-מאוד מפגרת.

ישראל אייכלר: אני שמח שיש לנו היום פגישה עם מנכ"ל משרד הרווחה בנושא אחר.

ישראל אייכלר: אני רוצה להגיד לו חד-משמעית שצריך לסגור את משרד הרווחה אם מדינת ישראל לוקחת מאזרחים עשרות מיליארדי שקלים מיסים בשביל רווחה והתוצאה היא שמידי שנה בשנה יש 100,000 משפחות עניות יותר ויותר.

ישראל אייכלר: המשפחות שמקבלות את הסל בפסח מקבלות סל נוסף גם בראש השנה.

ישראל אייכלר: המדינה מפנה את הנזקקים לעמותות, כי למדינה אין מענה לעניים שלה.

ישראל אייכלר: יש פה תופעה.

ישראל אייכלר: זה לא סתם שמישהו פרטי בא, רוצה להתנדב ומבקש מהמדינה עזרה.

ישראל אייכלר: המדינה מבקשת מהעמותות עזרה.

ישראל אייכלר: לעובדים הסוציאליים אין אפשרות לעזור בעצמם לאנשים, למשפחות בחגים, דבר שגם אין במדינות ה-OECD.

ישראל אייכלר: כמובן גם שם יש מגזר שלישי ואנשים פרטיים, אבל המדינה קודם כול אחראית בעצמה.

ישראל אייכלר: פה המדינה מפנה את הנזקקים לעמותות, כי למדינה אין מענה לעניים שלה.

ישראל אייכלר: כמות הפניות לעמותות עולה משנה לשנה ובתקופת החגים כמובן כמות הפניות עולה.

ישראל אייכלר: מנתוני משרד הרווחה שהגיעו לוועדה עולה כי השנה הוקצו יותר מ-17 מיליון שקלים שכוללים תקציב משרד, תקציב קופות צדקה ותקציב עיזבונות.

ישראל אייכלר: זה תקציב זהה לתקציב השנה הקודמת.

ישראל אייכלר: בזמן הפסח ועדת התמיכות אישרה חלוקת תקציב של 10 מיליון ל-101 עמותות לחלוקת "קמחא דפסחא".

ישראל אייכלר: תקציב זה חולק ל-673,00 ראשי בתי אב.

ישראל אייכלר: לחג נוסף, שזה תשרי – לדעתי יש הוצאות בתשרי יותר מאשר בפסח, למרות המצות והיין – אושר תקציב של 7 מיליון שקלים ל-93 עמותות לחלוקת סל לחגי תשרי.

ישראל אייכלר: תקציב זה מיועד ל-584,000 ראשי בתי אב.

ישראל אייכלר: השתתפות המימון הנמוכה לסל משפחתי נובעת מהגידול במספר העמותות שאושרו ובגידול במספר המשפחות המקבלות תמיכה.

ישראל אייכלר: כמובן אם היו פחות עניים, היה יותר כסף לכל עני.

ישראל אייכלר: יודגש כי תקציב "קמחא דפסחא" וחג נוסף אינו מעוגן בבסיס התקציב של המשרד.

ישראל אייכלר: זאת הבעיה העיקרית, שהנושא אינו נמצא בבסיס התקציב, ולא מתוקצב קבוע בתקציב המשרד.

ישראל אייכלר: כל שנה צריך להתחנן מחדש לתוספת, ולכן הגענו למצב ערב חג תשרי, כשאנחנו מדברים על 9 שקלים לסל מזון.

ישראל אייכלר: כמובן זה מצב בלתי אפשרי.

ישראל אייכלר: אם יש 9 שקלים לסל מזון, עדיף להודיע שמדינת ישראל איננה נותנת שום דבר.

ישראל אייכלר: ואם המדינה איננה נותנת, גם כל העובדים הסוציאליים שעובדים עם אותן משפחות, גם המשכורת שלהם מיותרת, אז צריך לפטר את כל העובדים הסוציאליים, את כל משרד הרווחה.

ישראל אייכלר: אם אין להם אפשרות לעזור, שילכו לעבוד.

ישראל אייכלר: אין אומן בלי כלים, הוא לא יכול לעבוד בלי תקציב.

ישראל אייכלר: עובדת סוציאלית לא יכולה לעבוד בלי שיהיה לה תקציב לתת לנזקק.

ישראל אייכלר: אם אין לה תקציב, היא יכולה רק לתת ברכה או לשלוח לעמותה.

ישראל אייכלר: זה מצב בלתי אפשרי, זה כאוס, זה קטסטרופה.

ישראל אייכלר: אני לא יודע למה זה לא מקבל מספיק הדים בתקשורת.

ישראל אייכלר: כנראה לסעוד אב זקן בגיל 97 בביתה של אשת ראש הממשלה זה נושא יותר חשוב מאשר לסעוד 500,000 עניים על-ידי המדינה.

ישראל אייכלר: אני מאוד מקווה שבדיון הזה אולי – יש לנו את מר פריצקי שממונה על התקציבים במשרד הרווחה, את אנשי המחלקה של המשרד – אולי יהיו לנו תשובות.

ישראל אייכלר: כמנהג הוועדה הזאת אנחנו פונים בראש ובראשונה לפונים.

ישראל אייכלר: נמצא אתנו יוסף ויטמן שמייצג את ארגון "אהבת חסד בארץ הקודש".

<יוסף ויטמן: ראשית, אני מודה לכם על כינוס הוועדה.

<יוסף ויטמן: לצערנו כל ערב חג אנחנו מגיעים עם ערימה של מכתבים שאנחנו מקבלים מהרווחה, שמפנים אלינו אנשים, כשבפועל הרווחה לא מעבירה לנו את הכסף.

<יוסף ויטמן: רק הביורוקרטיה, כל הטופסולוגיה והניירת ל-9 שקלים למשפחה, זה כמעט לא מצדיק את זה.

<יוסף ויטמן: הגיוני שהמדינה תעזור לאנשים, כדי שיהיה להם איפה לאכול.

<יוסף ויטמן: מדברים על ביטחון תזונתי ל-3,000 משפחות, לעומת זאת פה מדובר על יותר מחצי מיליון בכל חג, חצי מיליון ראשי בתי אב.

<יוסף ויטמן: מדובר בהרבה מאוד-מאוד אנשים.

<יוסף ויטמן: חג הוא שונה ממשך השנה.

<יוסף ויטמן: משפחות שאיכשהו שורדות במשך השנה ויש להן מה לאכול, מגיעים החגים ואין להן איפה לאכול בחג.

<יוסף ויטמן: אני לא מדבר על משפחות שאצלן לאכול זה משהו יוקרתי.

<יוסף ויטמן: הבסיס, עוף לחג, אין למשפחות האלה, ומדובר לפעמים על משפחות חד הוריות, יתומים, משפחות ברוכות ילדים, כל מיני שכבות מצוקה שעובדות סוציאליות מפנות אלינו מהרווחה, או אפילו מהרווחה מהמשרד הראשי בירושלים שולחים כל הזמן הפניות של נזקקים אלינו.

<יוסף ויטמן: אנחנו מאוד-מאוד רוצים לעזור, אבל לפחות שהמדינה תשתתף בחלק שלה.

<יוסף ויטמן: אם אחת ולתמיד יכניסו משהו מסודר לבסיס התקציב, זה יטריח גם אתכם פחות, את כל המשתתפים פה, גם את העמותות שבמקום לעזור לנזקקים בערב חג, אנחנו נאלצים לפנות לחברי כנסת שיעזרו ולבוא לפה לדיון כדי שזה יקרה.

ישראל אייכלר: אתה מצפה שיכניסו לבסיס התקציב 9 שקלים?

ישראל אייכלר: זה הרי בושה.

<יוסף ויטמן: אם ידעו בשנים הקודמות לתת יותר מ-40 שקלים למשפחה, עולה כל הזמן יוקר המחיה, שייתנו נגיד 50 שקל למשפחה, משהו קבוע, כמו דברים אחרים שעוברים, כמו ביטוח לאומי שעובר קבוע ולא משתנה ודברים כאלה, זה איכשהו יוכל לעזור לנו.

<יוסף ויטמן: עלות של סל היא 150 שקלים, אז המדינה תשתתף בשליש, זה משהו שהוא עוד סביר, אבל 9 שקלים, כשאנחנו צריכים לחלק 150 שקלים לסל, זה 5%, משהו כזה, שזה משהו אפילו לא סמלי, משהו מעליב.

<יוסף ויטמן: מקבלים פנייה מהרווחה: תעזרו לאנשים האלה, כשהם ישתתפו ב-5%, ותטפלו בהרבה ביורוקרטיה כדי לקבל את ה-5% האלה.

<יוסף ויטמן: הציפייה שלנו שהמדינה תשתתף לפחות בשליש מהעלות.

<יוסף ויטמן: משהו קבוע, שייכנס במסגרת תקציבית, בחוק, באיזה דרך, ונפתור את זה אחת ולתמיד.

<שלומית אבינוח-קואולמן: מה אתם עושים אם נתתם סל ואחרי זה אתם לא מקבלים החזר עליו?

<יוסף ויטמן: מה נעשה?

<יוסף ויטמן: ניקח להם את זה?

<שלומית אבינוח-קואולמן: כמה מקרים?

<יוסף ויטמן: אנחנו עוזרים לאלפי משפחות, כשבפועל אנחנו מקבלים סכום של כמה עשרות אלפי שקלים.

<יוסף ויטמן: אנחנו מדברים על תקציב של מיליונים שהעמותה עוזרת למשפחות.

<יוסף ויטמן: כמה עשרות אלפי השקלים האלה בקושי עושים משהו.

<יוסף ויטמן: אם נדבר על משהו בסיסי, שליש מהעלות, זה יכול לעזור לכולם.

ישראל אייכלר: האם אתה יודע אולי על תקציבים נוספים שהמדינה עושה מצ'ינג כזה של 150 שקלים לעומת 10 שקלים?

ישראל אייכלר: אני יודע שכאשר יש מצ'ינג מהמדינה זה שקל מול שקל, בעיריות זה 70% אחוז מול 30%.

ישראל אייכלר: יש עוד משהו דומה לזה?

<יוסף ויטמן: אני מכיר עמותות שנתמכות מגרעינים, גרעיני משימה, גרעינים תורניים – גם אצלם יש פעילות של קמחא דפסחא בתקציב שלהם, והם מתוקצבים ב-50% ממשרד החקלאות.

<יוסף ויטמן: למה?

<יוסף ויטמן: כי הם נקראים "גרעין".

<יוסף ויטמן: מי שלא נקרא גרעין, אלא עוזר לבן-אדם נזקק בכל מיני חורים בארץ - - -

ישראל אייכלר: אפשר לדבר עם קים ג'ונג און שנקרא לזה "עמותות גרעין"...

<יוסף ויטמן: יש מושג שהמדינה תומכת בקמחא דפסחא או בתקציב לחגים בסדר גודל של 50%.

ישראל אייכלר: מה הקשר למשרד החקלאות?

ישראל אייכלר: מחלקים פירות של ארץ-ישראל?

<יוסף ויטמן: הפתרונים לאורי אריאל למה זה קשור.

<חנן פריצקי: זה חדש לראש השנה.

<חנן פריצקי: ..

<יוסף ויטמן: בגרעין עוזרים להם במגוון תחומים, כשחלק ממה שעוזרים להם זה קמחא דפסחא או אפילו תקציב מזון שוטף במשך השנה.

ישראל אייכלר: קודם כול, אני רוצה לברך את אורי אריאל על מה שהוא עושה בעניין הזה, כי מבחינתי אין הבדל בין עני שהוא חלק מגרעין עם כיפה כזאת או כיפה אחרת.

ישראל אייכלר: אם מדברים על מידה מסוימת של שוויון, הייתי רוצה שגם עני שאין לו כיפה, או שיש לו כיפה בצבע אחר, יקבל את אותם 50%.

<שלומית אבינוח-קואולמן: גם מי שאין לו כיפה מגיע לו.

ישראל אייכלר: אמרתי ש"אין לו כיפה", את זה אמרתי בהתחלה.

ישראל אייכלר: אני לא יודע מה להגיד?

ישראל אייכלר: קודם שאין לו כיפה, אחרי זה מי שיש לו כיפה בצבע אחר.

ישראל אייכלר: אני מודה לך.

ישראל אייכלר: מי הפונה השני?

<מיכל דלין פרימרמן: אני לא חתומה על המכתב, אני מארגון "לתת".

<שלומית אבינוח-קואולמן: גבריאל וקנין מ"פתחון לב", ואחרי זה – מיכל.

ישראל אייכלר: גבריאל וקנין, בבקשה.

<גבריאל וקנין: בנוסף למה שמר ויטמן אמר, יש לי פה דוגמאות.

<גבריאל וקנין: 80% מהאנשים שמופנים אלינו מגיעים דרך לשכות הרווחה.

ישראל אייכלר: 80%?

<גבריאל וקנין: 80% מהאנשים.

<גבריאל וקנין: אנחנו מחלקים קרוב ל-100,000 - - -

ישראל אייכלר: זאת אומרת, לשכת הרווחה מכירה בזה שהמשפחה הזאת ענייה, זה לא מי שאומר שהוא עני.

<גבריאל וקנין: בוודאי.

<גבריאל וקנין: 80% מהאנשים מגיעים עם מכתבי הפניה חתומים על-ידי עובדות סוציאליות של לשכות הרווחה.

<גבריאל וקנין: אנחנו מחלקים קרוב ל-100,000 סלי מזון מידי שנה, כל השנה, גם בחגים לאנשים נזקקים.

<גבריאל וקנין: אני יכול לקרוא לך פה סיפורים שכולנו פה ביחד נבכה.

<גבריאל וקנין: העניין להביא משהו שבקושי מחזיק את ההשתתפות בקרטון של המוצרים שבתוכו, זה פשוט ביזיון.

ישראל אייכלר: מה עוד אתם מקבלים ממשרד הרווחה חוץ מאשר במסגרת הזאת של סלי מזון?

<גבריאל וקנין: כלום.

ישראל אייכלר: רק זה מה שאתם מקבלים?

<גבריאל וקנין: יש פה פעילות חינוך.

ישראל אייכלר: אני מדבר על מזון לעניים.

<גבריאל וקנין: למעשה זו התמיכה הממשלתית היחידה שאנחנו, ארגון "פתחון לב", שקיים 19 שנה, מקבל ממשרד הרווחה.

ישראל אייכלר: בבקשה, גברתי.

<מיכל דלין פרימרמן: אני מארגון "לתת".

<מיכל דלין פרימרמן: קודם כול אני רוצה להצטרף למה שאמרו.

<מיכל דלין פרימרמן: גם אצלנו רוב רובן של הפניות מגיעות מלשכות הרווחה או מהמשרד הראשי.

<מיכל דלין פרימרמן: אנחנו מהווים ארגון גג ובנק מזון ל-180 עמותות מקומיות ביחד לאורך השנה, לא רק בחגים.

<מיכל דלין פרימרמן: אנחנו עוזרים ל-60,000 משפחות בחגים, אפילו יותר.

<מיכל דלין פרימרמן: אנחנו מקימים בכל פעם לפני החגים, בין אם פסח או חגי תשרי, חמ"ל נזקקים ונותנים במידת הצורך.

<מיכל דלין פרימרמן: כבר קיבלנו פניות מעיריות, ממועצות מקומיות בבקשה לעזרה, גם ממשרדים ראשיים.

<מיכל דלין פרימרמן: אני רוצה לחלק את הדברים.

<מיכל דלין פרימרמן: בעוד שלגבי הנושא של קמחא דפסחא וחג שני עוד היה השנה איזה תקציב, גם אם הוא דל וזעום ולא הגיוני, לגבי הנושא של סלי מזון לאורך השנה – כי הרי הנזקקים נזקקים לאורך כל השנה, ויש קורלציה ישירה בין עוני לבין אי-ביטחון תזונתי – אין בכלל תקציב השנה לסיוע.

<מיכל דלין פרימרמן: התקציב היחיד שהיה בשנה שעברה, בשנת 2016, במחצית השנייה, היתה העברה של 25 מיליון שקל, היא נידונה בוועדת הכספים וחבר הכנסת גפני החליט בסופו של דבר שהוא קורא לממשלה, במסגרת התקציב הדו-שנתי 2018-2017, שהנושא של אי-ביטחון תזונתי יהיה בבסיס התקציב ושתהיה העלאה משמעותית של הסכום.

<מיכל דלין פרימרמן: בסופו של דבר בשנה שעברה, 2016, נוצלו 6 מיליון שקלים, והיו מבחני תמיכה לקראת סוף השנה, והיתר, 16 מיליוני שקלים, הועברו לפיילוט של מיזם לביטחון תזונתי שאמור לתת מענה לעד 10,000 משפחות מתוך 243,000 משפחות, לפי המוסד לביטוח לאומי, שנמצאות באי-ביטחון תזונתי ניכר.

<מיכל דלין פרימרמן: גם המועצה לביטחון תזונתי, שפרסמה בזמנו תוכנית מקיפה לנושא אי-ביטחון תזונתי והטיפול בו, ביקשה לטפל באופן מידי ב-110,000 משפחות.

<מיכל דלין פרימרמן: כיום הפיילוט אמור לטפל בהיקף מאוד-מאוד מצומצם.

<מיכל דלין פרימרמן: והיתר, כמו שאמרנו - - -

ישראל אייכלר: לכמה אמרת הפיילוט, ל-10,000 משפחות?

<מיכל דלין פרימרמן: הפיילוט ב-full capacity אמור לתת מענה ל-10,800 משפחות.

ישראל אייכלר: בזה השקיעו 25 מיליון?

<מיכל דלין פרימרמן: העבירו 16 מיליון, והיה אמור להיות מצ'ינג של עוד 16 מיליון, של מי שמקיים את המיזם.

ישראל אייכלר: המצ'ינג זה עם התורמים הפרטיים?

<מיכל דלין פרימרמן: כן.

<מיכל דלין פרימרמן: ארגון "לתת" הוא לא חלק מהמיזם, אלא פועל כארגון גג, כמו שאמרנו כבנק מזון ל-180 עמותות.

<מיכל דלין פרימרמן: אנחנו ממשיכים לטפל, כמו שאמרנו הרוב מפניות של השירותים החברתיים והמשרדים הממשלתיים עצמם, בצורה מלאה, כמו שעשינו בשנה שעברה ואפילו יותר, אבל ללא תקציב ממשלתי בכלל, ואין שום צפי לכך שיהיה.

ישראל אייכלר: אמרת שהרב גפני ביקש שזה ייכנס לתקציב.

ישראל אייכלר: האם זה נכנס לתקציב?

<מיכל דלין פרימרמן: נכון.

<מיכל דלין פרימרמן: זה לא נכנס.

ישראל אייכלר: לא נכנס כלום?

ישראל אייכלר: אפס - -

<מיכל דלין פרימרמן: כלום.

ישראל אייכלר: - - לכל הרעיון של ביטחון תזונתי?

<מיכל דלין פרימרמן: בתקציב הדו-שנתי 2018-2017 אין הנושא של טיפול באי-ביטחון תזונתי.

<גבריאל וקנין: אם יורשה לי להוסיף שני דברים, אחד ממבחני התמיכה שאנחנו נדרשים להם כדי לקבל את ה-9 שקלים האלה, זה להראות מה העלויות שהוצאנו עבור סלי המזון.

<גבריאל וקנין: דיברנו על זה בישיבה לפני חצי שנה שבבחינת התרומות שאנחנו מקבלים נחשבים לצורך הקניות רק 20%.

<גבריאל וקנין: ביקשנו לדעת למה רק 20% נחשבים.

<גבריאל וקנין: הבאנו תרומות ב-100%, למה רק 20% נחשבים כמשהו שחילקנו?

<גבריאל וקנין: עד עכשיו לא קיבלנו תשובה.

ישראל אייכלר: אתה שואל שאלה מאוד-מאוד מהותית.

ישראל אייכלר: אתה אומר שהמדינה אומרת: תשים אתה כך וכך כסף בצד שלך, אבל נניח אתה שם 100,000 נחשבים לך רק 20,000.

<גבריאל וקנין: כן.

<גבריאל וקנין: אם גייסתי תרומות.

<מיכל דלין פרימרמן: ללא קבלה.

ישראל אייכלר: זו הבעיה הביורוקרטית של הקבלה.

ישראל אייכלר: אם האדם תרם לך מוצרים?

<מיכל דלין פרימרמן: אנחנו מקבלים תרומות בעשרות מיליונים, יש על הכול קבלות.

<גבריאל וקנין: הם לא מוכנים, הם מקבלים רק 20%.

ישראל אייכלר: קח את תעודת המשלוח של - - -

<גבריאל וקנין: הם לא מוכנים, הם מקבלים רק 20%.

<גבריאל וקנין: יש תעודת משלוח, קיבלנו את התרומה, יש לנו אסמכתה, אבל רק 20% מוכר.

ישראל אייכלר: נצטרך לקבל על זה תשובה.

<גבריאל וקנין: זה משהו מהותי.

<מיכל דלין פרימרמן: אני רוצה לסיים במשפט אחד.

<מיכל דלין פרימרמן: כמו שאמרתי, הבעיה של אי-ביטחון תזונתי חלה כל השנה, לא רק לקראת החגים, והטיפול נעשה בידיעה של משרד הרווחה והרשויות המקומיות במשך כל השנה ולא רק לקראת החגים.

<מיכל דלין פרימרמן: אנחנו ממשיכים לפעול במלוא המרץ.

<מיכל דלין פרימרמן: אני יכולה להגיד יותר מזה, בגלל שאנחנו ארגון גג שבמסגרת מבחני התמיכה אנחנו עושים את פעולות ההכנה לקראת החלוקה ולא את החלוקה עצמה, אנחנו מחלקים באמצעות 180 עמותות, אנחנו לא יכולים לגשת לקמחא דפסחא כי הם אלה שמחלקים ולא אנחנו.

<מיכל דלין פרימרמן: אני חושבת שצריך לעשות חשיבה כוללת לכל הנושא הזה ולא רק לקראת החגים.

ישראל אייכלר: הבעיה היא שהוועדה לפניות הציבור היא לא ועדת הכספים, היא עוסקת בבעיות המיקרו.

ישראל אייכלר: אני רוצה לקדם בברכה את הרב מלכיאלי שהגיע לדיון הזה באמצע הפגרה.

ישראל אייכלר: דורון רצון ואליהו ערוסי, כבר הייתם אצלנו.

ישראל אייכלר: לכמה אנשים אתם מחלקים?

<אליהו ערוסי: אנחנו על בסיס שבועי, כל שבוע באופן קבוע, מחלקים ל-250, בחגים אנחנו מגיעים לסביבות 1,000, בראש השנה ובפסח.

ישראל אייכלר: מה אתם מקבלים?

<אליהו ערוסי: מהמדינה?

<אליהו ערוסי: מלחמת עולם.

<אליהו ערוסי: כמעט שום דבר.

<אליהו ערוסי: הפעם האחרונה שקיבלנו זה היה 18,000 שקל.

<קריאה: איזו עמותה זאת?

<אליהו ערוסי: נא"ה – נאמני אם המושבות.

<דורון רצון: אנחנו מתמודדים כל יום וכל רגע.

ישראל אייכלר: אני רוצה לתת למר חנן פריצקי, שהוא מנהל אגף בכיר לתקצוב וכלכלה.

ישראל אייכלר: הוא שר האוצר של משרד הרווחה.

ישראל אייכלר: פעם אמר ראש הממשלה: תהיו כולם כחלונים.

ישראל אייכלר: אני לא יודע אם הוא יחזור על זה עוד פעם.

ישראל אייכלר: בוא נשמע ממך על השאלות שהועלו פה.

ישראל אייכלר: דבר ראשון, איך יכול להיות שבפיילוט שעשיתם ולקחתם את הכסף מסלי המזון מחלקים 16 מיליון שקל ל-10,000 אנשים וה-17 מיליון שקל מחלקים לחצי מיליון אנשים?

ישראל אייכלר: איפה פה היושר, השוויון והצדק?

<חנן פריצקי: אני רוצה לעשות סדר.

<חנן פריצקי: דבר ראשון, העלית בתחילת דבריך סוגיות בנושא תפיסת הרווחה, ואני חייב להתייחס לזה בכמה משפטים קצרים על תפיסת שירותי הרווחה.

<חנן פריצקי: ביום שבו בוצעה החלוקה, כשמשרד הסעד המיתולוגי הפסיק וקם משרד הרווחה, היה פה שינוי מוחלט בכל מדיניות הרווחה.

<חנן פריצקי: משרד הרווחה מספק שירותים לאוכלוסייה שנמצאת במצוקה, וחלק מהבעיות המרכזיות שלהם שהם נמצאים בעוני, אבל זו לא הבעיה המרכזית שלהם.

<חנן פריצקי: באופן מסורתי החלוקה בטיפול בקטע של הקצבאות ובקטע של הבטחת הכנסה, נעשית על-ידי הביטוח הלאומי.

<חנן פריצקי: לכן כל נושא השירותים במשרד הרווחה – דיברת על מה שאנחנו צריכים לעשות והעובדים הסוציאליים – 99% מתקציב משרד הרווחה, וזה רק בגלל שיש עוד דברים אחרים שלא קשורים לעבודה הישירה, ניתנים לטיפול ישיר באוכלוסיות.

ישראל אייכלר: זאת אומרת, זה שכר לעובדים סוציאליים.

<חנן פריצקי: זה לא שכר לעובדים סוציאליים.

<חנן פריצקי: השכר לעובדים סוציאליים הוא 800 מיליון שקל ברשויות המקומיות - - -

ישראל אייכלר: מה השירות שאתה מדבר עליו?

<חנן פריצקי: אני מסביר.

<חנן פריצקי: כל השירותים של משרד הרווחה, החל מהטיפול של 24/7 לאוכלוסיות בעלי פיגור שכלי, עם נכות, נשים מוכות, בתי אבות - - -

ישראל אייכלר: אתה מדבר על מוסדות שאתם מתקצבים?

<חנן פריצקי: אני מדבר על מסגרות, לא רק על מוסדות.

<חנן פריצקי: אני מדבר על מוסדות, עבור בשירותים בקהילה להוסטלים, כאלה שגרים בקהילה ונמצאים במוסדות יומיים כאלה ואחרים, עבור למרכזי טיפול.

<חנן פריצקי: זה מה שעושה משרד הרווחה.

<חנן פריצקי: יותר מ-7 מיליארדי שקלים מיועדים לטיפול בשירותים.

<חנן פריצקי: משרד הרווחה, מרגע שהפך להיות במקום משרד הסעד, הוא מטפל בשירותים בלבד.

<חנן פריצקי: הוא לא אמור לחלק כסף.

<חנן פריצקי: לעובדים סוציאליים בלשכות אין תקציב, אין להם תקציב לחלוקה.

ישראל אייכלר: אני ממש נדהם ממה שאתה אומר.

ישראל אייכלר: אתה אומר שעניין העוני לא שייך למשרד הרווחה.

ישראל אייכלר: עניין הפיגור השכלי, מחלות, זה שייך אליכם, אבל העוני לא שייך אליכם.

<חנן פריצקי: אנחנו מטפלים במשפחות שנמצאות בעוני.

<חנן פריצקי: בשנים האחרונות, דווקא כשינוי במדיניות, התחלנו לטפל במשפחות שנמצאות בעוני, אבל הרעיון המרכזי הוא להוציא אותן משם.

<חנן פריצקי: יש כרגע פרויקט של 100 מיליון שקל, שנקרא "נושמים לרווחה".

<חנן פריצקי: הפרויקט עצמו הוא לקחת משפחות שנמצאות במצב קשה, אנחנו מוציאים אותם מאיפה שהם נמצאים, אבל הרעיון הוא לא רק להוציא אותם ממעגל העוני, כי להוציא ממעגל העוני זה בכלל לא במנדט שלנו, זה משפחות שנמצאות בבעיות מורכבות, שלא מאפשרות להן, א', לקבל הכנסה, ב', לחזור למעגל העבודה, ו-ג', להתאושש.

מיכאל מלכיאלי: מי כן מטפל בעוני?

<חנן פריצקי: תנו לי רק שנייה לסיים.

<חנן פריצקי: אני עושה סקירה, ואני אחזור.

ישראל אייכלר: לדעתי תפסת את השור בקרניו.

ישראל אייכלר: אתה אומר מי שהוא לא חולה, הוא לא מכה את אשתו, הבן לא בבית סוהר, הוא סתם אדם עוני, שאפילו עובד, הוא לא שייך אליי.

<חנן פריצקי: משרד הרווחה באמת לא מטפל בהם.

ישראל אייכלר: אז מי?

<חנן פריצקי: ביטוח לאומי באמצעות קצבאות.

<חנן פריצקי: קצבת הבטחת הכנסה.

<חנן פריצקי: במקור ביטוח לאומי באמצעות קצבאות וסיפור הבטחת הכנסה - - -

ישראל אייכלר: על הרווחה אני מדבר.

<חנן פריצקי: שאלת מי כן.

ישראל אייכלר: הביטוח הלאומי מטפל בעניים?

<חנן פריצקי: הביטוח הלאומי נותן קצבאות, והקצבאות אמורות לטפל בסף מסוים של משפחות שנמצאות במצב עוני.

<חנן פריצקי: זו בכלל תפיסת הרווחה.

ישראל אייכלר: באיזה חוק כתובה התפיסה הזאת?

<חנן פריצקי: חוק הסעד דיבר על שירותים.

<חנן פריצקי: כל שינוי השיטה בסיפור הביטוח הלאומי וחוק הביטוח הלאומי ושירותי משרד הרווחה, שם זה נמצא.

<מיכל דלין פרימרמן: דוח מבקר המדינה קבע דברים הפוכים.

ישראל אייכלר: היועצת המשפטית שיושבת פה, את יודעת על חוק כזה שמשרד הרווחה לא מטפל בעניים רק במוגבלים?

<ורד קירו-זילברמן: זה לא חוק, זה עניין של מדיניות.

<חנן פריצקי: זו מדיניות ממשלתית.

ישראל אייכלר: מדיניות של מי?

<חנן פריצקי: זו מדיניות ממשלתית.

<חנן פריצקי: זו המדיניות מקדמה דנא.

<מיכל דלין פרימרמן: יש דוח של מבקר המדינה בנושא טיפול ממשלתי באי-ביטחון תזונתי שקובע במפורש שזו אחריות של המדינה לטפל.

<חנן פריצקי: אף אחד לא אמר שזה לא אחריות של המדינה, אמרתי שזו לא אחריות של משרד הרווחה.

<מיכל דלין פרימרמן: - - - היתה בזמנו בעקבות בג"ץ שארגון "לתת" הגיש, לפני עשור, היתה ועדת איצקוביץ, שגם קבעה - - - -

ישראל אייכלר: המנהלת אומרת דבר נכון, למרות שאותי זה מאוד מעניין.

ישראל אייכלר: היא אומרת שזה סטייה מהדיון.

<חנן פריצקי: זה בדיוק מה שרציתי להגיד.

<חנן פריצקי: רציתי להגיד את זה לפתיחה שאמרת שצריכים לסגור את משרד הרווחה ולפטר את העובדים הסוציאליים.

ישראל אייכלר: בטח.

ישראל אייכלר: אין להם מה לעשות.

ישראל אייכלר: אם אין להם תקציב לעזור לאנשים העניים, אין להם מה לעשות שם.

<חנן פריצקי: זה היה בדיוק המשפט הבא שרציתי להגיד, זו מדיניות ברמת המקרו.

ישראל אייכלר: טוב שאמרת את זה.

ישראל אייכלר: נתת לי עכשיו כמה נאומים במליאה.

<חנן פריצקי: קראת לפטר את העובדים הסוציאליים, אז רציתי קצת להגן עליהם.

ישראל אייכלר: לא אמרתי שהעובדים הסוציאליים לא עושים מלאכתם נאמנה, אמרתי שאין אומן ללא כלים.

ישראל אייכלר: תביא אינסטלטור שאין לו מברג, תביא מוסכניק שאין לו פלייר, אין להם מה לעשות.

<חנן פריצקי: משרד הרווחה בקטעים האלה מידי שנה מתלבט איפה הוא נמצא ומה הוא עושה, ובמסגרת זאת גם הסיפור של ביטחון תזונתי.

<חנן פריצקי: לפני מספר שנים קיבלנו תוספת לטובת ביטחון תזונתי.

<חנן פריצקי: שואלים הרבה פעמים איפה הם.

<חנן פריצקי: אמרתי שאנחנו מנסים מבחינתנו לקיים סוג של מבנים קבועים ולא מבני תמיכה.

<חנן פריצקי: נושא התמיכה בשירותים הוא מאוד-מאוד קטן במשרד, מבחינת התקציב המשרדי הוא אפסילון יחסית לתקציב המשרדי.

<חנן פריצקי: קיבלנו בזמנו, לפני כמה שנים, 200 מיליון שקל.

<חנן פריצקי: 110 מיליון שקל בבסיס התקציב עבר למשרד החינוך לטובת הגדלת כל סיפור ההזנה במסגרות של משרד החינוך ו-60 מיליון שקל נכנסו לבסיס התקציב.

ישראל אייכלר: ההזנה שכולם מדברים עליה עכשיו זה ממשרד הרווחה?

<חנן פריצקי: תזונה בבתי ספר.

ישראל אייכלר: הצהרונים וכל אלה?

<חנן פריצקי: לא הצהרונים, זה עוד לפני.

<חנן פריצקי: כל הסיפור של מערך ההזנה בבתי ספר.

ישראל אייכלר: זה קיים היום?

<חנן פריצקי: זה קיים היום, זה ממשיך היום בבתי ספר.

<שלומית אבינוח-קואולמן: זה היסטוריה.

<שלומית אבינוח-קואולמן: מה קורה עכשיו?

<חנן פריצקי: אני מדבר על ההיסטוריה.

<חנן פריצקי: עוד רגע אני אגיע.

<חנן פריצקי: מה שחשוב לי להגיד ש-60 מיליון שקל - - -

<שלומית אבינוח-קואולמן: זה לא הנושא שלנו.

ישראל אייכלר: זה 100 מיליון שקל שיש השנה.

<חנן פריצקי: לא השנה.

<שלומית אבינוח-קואולמן: זה היסטוריה.

<חנן פריצקי: 60 מיליון שקל נכנסו לבסיס תקציב משרד הרווחה, כאשר בתקציב משרד הרווחה בנינו מסגרות שבהן אנחנו נותנים ארוחה חמה, א', לקשישים במועדוני מופ"ת, ו-ב', שמנו ארוחה חמה לכל המסגרות של נכים בקהילה, שמגיעים למסגרת יומית.

<חנן פריצקי: מה קורה בכל שנה ומה קרה ב-2015?

<חנן פריצקי: א', זה נכון, אין לנו בבסיס התקציב כסף לטובת ביטחון תזונתי.

<חנן פריצקי: יש לנו מיליון וחצי שקל היסטורית, זה משהו שנמצא בבסיס התקציב.

ישראל אייכלר: זה לא כסף.

<חנן פריצקי: מהבחינה הזאת הוא כמעט לא מהווה עניין.

<חנן פריצקי: כמעט בכל שנה אנחנו מתחילים בסוג של מגעים, ממשרד האוצר ואחרים - -

<שלומית אבינוח-קואולמן: סחר מכר.

<חנן פריצקי: אני לא אוהב את זה, אבל בסדר.

<חנן פריצקי: - - מה אנחנו שמים לגבי קמחא דפסחא וחגי תשרי, מכיוון שאנחנו יודעים שמיליון וחצי שנמצאים בבסיס התקציב הם באמת סכום קטן מאוד.

ישראל אייכלר: למה אתה לא מכניס את זה בבסיס התקציב?

ישראל אייכלר: אתה הממונה על התקציב, כשאתה מכין תקציב למשרד הרווחה, למה אתה לא אומר: היו לנו 45 מיליון שקל בימי מאיר כהן כשר הרווחה – אני חייב לציין את זה – אני רוצה את זה בבסיס התקציב?

ישראל אייכלר: אתה צריך להגיד את זה.

<חנן פריצקי: א', נשאלת השאלה איפה אנחנו כמשרד הרווחה – הרגע דיברנו על מדיניות – אם אנחנו כן נכנסים לטובת הביטחון התזונתי, ואם כן איפה.

ישראל אייכלר: ודאי.

<חנן פריצקי: אני אגיד על זה עוד משפט בעוד דקה.

<חנן פריצקי: מכיוון שאתה חוזר כל הזמן על 2015, אני חייב להסביר את 2015, אבל עוד שנייה.

ישראל אייכלר: השאלה אם הוא מדייק.

ישראל אייכלר: מאיר כהן אמר לי שאצלו זה היה 45 מיליון.

<חנן פריצקי: אני אגיד עוד רגע.

ישראל אייכלר: זה נכון?

<חנן פריצקי: קצת פחות.

ישראל אייכלר: אתה צריך להבין שעולה לי בבריאות לתת ליש עתיד קרדיט כזה.

ישראל אייכלר: מאיר כהן, מגיע לו שהוא הביא את זה ל-45 מיליון, ואני לא רוצה שחיים כץ, שאנחנו שותפים בממשלה שלו, לא יעשה את זה.

<חנן פריצקי: אני לא אקח קרדיט מאף אחד, אבל אני אסביר מה קרה ב-2015 בעוד חצי דקה.

<חנן פריצקי: השנה שמנו 17 מיליון שקל בקמחא דפסחא וחגי תשרי.

<חנן פריצקי: גם ה-17 מיליוני שקלים זה היה לאחר שקיבלנו 15 מיליון שקל והוספנו עוד 12 מיליון שקל בגללך, אם אתה זוכר או לא.

ישראל אייכלר: תודה רבה.

<שלומית אבינוח-קואולמן: בזכותך.

<שלומית אבינוח-קואולמן: למה בגללך?

<חנן פריצקי: בזכותך עשינו את זה אנחנו.

<חנן פריצקי: בסופו של יום בשנה שעברה – ידענו שאנחנו משווים את התקציב לשנה שעברה – היו 15 מיליון, הצלחנו לקבל 15 מיליון שקל השנה.

<חנן פריצקי: בשנה שעברה היו בסוף עודפים של עוד 2 מיליוני שקלים, ויצא שבשנה שעברה חילקנו 17 מיליון לעומת 15 השנה, וברגע האחרון הצלחנו לחלק עוד 2 מיליוני שקלים על מנת להשוות את זה.

<חנן פריצקי: "בזכותך", התיקון נכון מאוד.

<חנן פריצקי: מה קרה ב-2015?

<חנן פריצקי: ב-2015 קיבלנו כסף בסוף השנה למבחן תמיכה אחר, שדיברה עליו הגברת מ"לתת", תוספת אוצרית שקיבלנו לטובת מבחן משולב, שנמצא מבחן על עמותות גג, ומבחינה משפטית קיבלנו חוות-דעת משפטית של משרד המשפטים שאנחנו לא יכולים לחלק את הכסף הזה למבחן הספציפי הזה, מכיוון שהמדיניות שלנו – אף אחד פה לא מקשיב, כרגיל – שאנחנו לא מחזירים שקל למשרד האוצר.

<חנן פריצקי: חיפשנו איפה אנחנו יכולים להוסיף.

<חנן פריצקי: המבחן היחיד שהיה פתוח זה היה מבחן לחג שני, בגלל זה הוספנו את זה לחג שני.

<חנן פריצקי: במקור לא היה אמור להיות לקמחא דפסחא ולחגי תשרי סכום כזה, היה אמור להיות סכום של משהו בסביבות ה-12 מיליון שקל, נדמה לי.

<חנן פריצקי: היתרה שנוצרה בסך 15 מיליון שקל הוספנו לחגי תשרי.

<חנן פריצקי: עוד פעם, כי החלטנו שאנחנו לא מחזירים כסף, וזה מה שקרה ב-2015.

<חנן פריצקי: מי שרוצה לקחת על זה קרדיט, יכול לקחת קרדיט, זה בסדר גמור.

<חנן פריצקי: אני מוכן לתת קרדיט לכולם, אבל זה מה שקרה.

<חנן פריצקי: זה היוצא מן הכלל שלא מעיד על הכלל.

ישראל אייכלר: אני רוצה שאתה תיקח את הקרדיט ותשים את זה גם השנה.

<חנן פריצקי: זה היוצא מן הכלל שלא מעיד על הכלל.

<מיכל דלין פרימרמן: ב-2015 כן חולק.

ישראל אייכלר: זה מה שהוא אמר, שזה חולק.

<חנן פריצקי: אמרתי שהיו 30 מיליון שקל, מבחינה משפטית לא יכולנו לחלק רטרואקטיבית, לכן 15 חולק למבחן המשולב ו-15 חולק לחגי תשרי.

<חנן פריצקי: מהבחינה הזאת הסכום שנתנו לחגי תשרי ולקמחא דפסחא, עכשיו אני חוזר ובזה אני מסיים, זהה לחלוטין לשנה שעברה.

<חנן פריצקי: מה שצריכים להבין שכאשר אתה עובד במסלול של תמיכה, אתה מקצה כסף, אתה לא יודע לכמה תחלק.

<חנן פריצקי: זה כמובן תלוי במי שנענה למבחן, מי שניגש ומי שזכאי על-פי המבחן.

<חנן פריצקי: היתה עלייה של יותר מ-40% במספר הנרשמים השנה, ולכן פר סל - - -

<שלומית אבינוח-קואולמן: אתה מדבר על העמותות?

ישראל אייכלר: על מספר הנזקקים.

<חנן פריצקי: בסופו של יום מה שקובע פה זה מספר הסלים שמבקש כל אחד.

ישראל אייכלר: תעלה דרישה שאתה רוצה עוד, היות שאתה צריך תקציב ל-40% נוספים.

<חנן פריצקי: מבחן תמיכה עובד כדלהלן: אתה מקבל תקציב ואתה מחלק אותו בהתאם לנזקקים שלך שנענו למבחן - - -

ישראל אייכלר: אם יש יותר נזקקים, תבקש יותר.

<חנן פריצקי: זה לא "תבקש יותר".

<חנן פריצקי: א', זה לא תקציב שלנו, ו-ב', מהבחינה הזאת יש תקציב נתון.

<חנן פריצקי: היו לנו עכשיו כמה מבחני תמיכה כשהיו בעיות אחרות.

<חנן פריצקי: כל שנה ניגשים שניים, פתאום ניגשו ארבעה וגם יש תלונות.

<חנן פריצקי: זה בלתי אפשרי, אי-אפשר להעלות יותר מ-50%.

ישראל אייכלר: מה זה שניים וארבעה?

<חנן פריצקי: אמרתי שיש מבחני תמיכה שבכל שנה היו ניגשים שני גופים בלבד, והשנה ניגשו ארבעה גופים, וגם הם טוענים שזה - - -

ישראל אייכלר: אתה מדבר על העמותות?

<חנן פריצקי: אני מדבר על משהו אחר.

<חנן פריצקי: אני אומר שמבחני תמיכה - - -

ישראל אייכלר: על נושאים אחרים.

ישראל אייכלר: בוא נתמקד בנושא הזה.

<חנן פריצקי: רק הבאתי דוגמה לשיטה.

<חנן פריצקי: השיטה אומרת שבכל פעם יש לך סכום נתון, ובהתאם לסכום הנתון אתה מחלק למי שנמצא באותה שנה וזכאי.

<חנן פריצקי: ככה זה עובד.

<חנן פריצקי: אם יש לך יותר, אתה מחלק פחות.

<חנן פריצקי: אם חצי מהמשתתפים היו מגיעים, הסכום היה גדל פי שניים.

<חנן פריצקי: לכן אין לנו הרבה מה לעשות בקטע של התשלום פר - - -

ישראל אייכלר: למה אין לך מה לעשות?

ישראל אייכלר: תוסיף עוד 40%.

<חנן פריצקי: התקציב שלנו מאוד מוגבל מהבחינה הזאת.

<חנן פריצקי: בשביל להגדיל תמיכה במבחן תמיכה, אתה צריך אישורים ממשרד המשפטים, אתה צריך פרסום חדש.

<יוכבד אילוז: היה שהוא משיג תוספת, צריך לעשות פרסום מחדש, לפרסם את הסכום ויהיו כאלה שאילו היו יודעים שיש יותר תקציב, היו ניגשים.

<יוכבד אילוז: לכן צריך פרסום מחדש, ועדות, ואז לאשר לקראת הפסח הבא.

ישראל אייכלר: תעשו כבר עכשיו.

ישראל אייכלר: מה הבעיה?

ישראל אייכלר: תעשו פרסום חדש, העיתונים ישמחו לקבל מודעה.

<יוסף ויטמן: אם תוסיפו משהו משמעותי, שווה לנו להושיב את הפקידה שתעשה הגשה נוספת.

ישראל אייכלר: אני מדבר על 40% תוספת, אני לא מדבר על 2 מיליון.

<חנן פריצקי: אני יודע על מה אתה מדבר.

<חנן פריצקי: הבנתי את זה.

<חנן פריצקי: אני יודע לעשות חשבון.

ישראל אייכלר: לא למדתי ליב"ה, אבל אני יודע - - -

<חנן פריצקי: אני שומע את זה מגפני כל הזמן.

ישראל אייכלר: כנראה שלמדתי יותר מגפני כי אני יודע פחות ממנו.

ישראל אייכלר: ..

ישראל אייכלר: מה אפשר לעשות עכשיו כדי להוסיף עכשיו תקציב?

ישראל אייכלר: הרי האוצר משופע בכסף, תיכף יהיה לנו פה דיון על הצהרונים ו"נטו משפחה", נושא אחר לגמרי, אתם לא מעורבים בזה.

<חנן פריצקי: לא.

<חנן פריצקי: לשמחתי הגדולה.

ישראל אייכלר: בעניין הספציפי שלכם, שאנחנו כל-כך ממוקדים, היו לנו כל-כך הרבה דיונים וזה הגיע לאבסורד.

ישראל אייכלר: זה גם לא לכבודו של השר, לא לכבודו של המשרד, לא לכבודה של המדינה, שמדברים בכלל על 9 שקלים.

ישראל אייכלר: למה צריך להגביל לשקלים של הסל?

<חנן פריצקי: אני חוזר, השקלים של הסל זה תוצאתי לחלוטין.

ישראל אייכלר: 50 שקלים אני נותן ו-100 שקלים הם נותנים, מעלים את התקציב.

<חנן פריצקי: זה תוצאתי, אתה לא יודע כמה.

<חנן פריצקי: מספר המשפחות גדל.

<חנן פריצקי: עוד רגע יוכי יכולה לתת את המספרים - -

<יוכבד אילוז: יותר מ-100,000.

<חנן פריצקי: - - אבל זה גדל ב-30%, זה דבר שאתה לא יכול לחזות כאשר אתה יוצא למבחן תמיכה.

<חנן פריצקי: נתנו בדיוק כמו שנתנו בשנה שעברה, לא היה לנו שום מושג שמספר הסלים יגיע למספר הזה.

<מיכל דלין פרימרמן: מה שקרה ככל הנראה שמספר הנזקקים קיים והוא מאות אלפים, פשוט יותר עמותות ניגשו למבחני התמיכה.

ישראל אייכלר: כשתהיה לך רשות דיבור, תדברי, אין בעיה.

ישראל אייכלר: איך אומר גפני?

ישראל אייכלר: רק לחברי כנסת מותר להתפרץ.

מיכאל מלכיאלי: ולפעמים מוציאים גם אותם החוצה.

ישראל אייכלר: חנן, כל מה שאמרת לגבי התמיכה וכו' נכון אילולא משרד הרווחה לא היה שולח אנשים לעמותות, ואז משרד הרווחה היה בא ואומר: אני מקציב 17 מיליון.

ישראל אייכלר: אבל אם העובדים הסוציאליים שלך שולחים אנשים לעמותות האלה, יש לך אחריות לשלם את זה.

<חנן פריצקי: דווקא בגלל זה הארכתי, וקיבלתי על זה חצי נזיפה שהארכתי על מדיניות הרווחה.

<חנן פריצקי: במדיניות הרווחה העובדים הסוציאליים בלשכות לא אמורים כלל לחלק כסף, לא לתת כסף, בגלל זה הם שולחים לעמותות, כי אין להם כלים מהבחינה הזאת לחלק כספים.

ישראל אייכלר: יש להם סמכות לשלוח לעמותה?

<חנן פריצקי: באים אליהם, אז הם אומרים: לכו לעמותות - -

ישראל אייכלר: יבורכו.

<חנן פריצקי: - - במקום לא להגיד להם כלום.

ישראל אייכלר: מה זה לא להגיד כלום?

ישראל אייכלר: יבורכו שהם שולחים, אבל אתה צריך לשלם את זה.

<חנן פריצקי: בתפיסת שירותי הרווחה הכלים של העובד הסוציאלי לא נותנים לו בכלל משאבים לטובת טיפול או לטובת סיוע כספי.

<חנן פריצקי: זו מדיניות הרווחה במדינת ישראל.

<חנן פריצקי: כמו שאמרתי, יכול להיות שצריך להתווכח על מדיניות הרווחה במדינת ישראל - - -

ישראל אייכלר: ודאי שצריך לשנות את זה.

<חנן פריצקי: כשאתה שואל למה העובדים הסוציאליים שולחים אותם לעמותות, כי העובדים הסוציאליים מבחינתם, אין להם משאבים לחלק - -

ישראל אייכלר: אני רוצה שהם ישלחו, ואני רוצה שאתה תשתתף בהוצאה.

<חנן פריצקי: - - כי זה לא חלק מסל הכלים שקיים - - -

מיכאל מלכיאלי: שולחים לעמותות בטענה שהם מממנים אותן.

ישראל אייכלר: קודם כול, אני מודה לך שאתה אומר את האמת בפנים על השולחן.

ישראל אייכלר: משרד הרווחה חוטא לתפקידו, לעניי ישראל, שאינם כל מה שמניתי קודם.

ישראל אייכלר: אני לא רוצה להגיד עוד פעם, שאינם חולים, ואין להם בעיות סוציאליות, הם פשוט עניים.

ישראל אייכלר: יש עניים מכובדים, אנשים בריאים.

ישראל אייכלר: סבתא שלי היתה אומרת שפעם היא חשבה שכמו שיש החברה קדישא, יש חברה של מתים.

ישראל אייכלר: בסוף התברר שבכל משפחה מתים.

ישראל אייכלר: גם בעניין הסוציאלי, לאף אחד אין ביטוח שלא יהיו לו מקרים סוציאליים אמיתיים, אבל אני מדבר על אלה שאין להם, שברוך השם אין להם בעיה סוציאלית, יש להם בעיה של עוני, מגיע חג והם רוצים סלי מזון.

ישראל אייכלר: באה המדינה ואומרת לעמותות: תנו שני שלישים ונותנת שליש.

ישראל אייכלר: יפה מאוד, אבל את השליש תתנו.

<חנן פריצקי: אני חוזר ואומר שהביטחון הסוציאלי במדינת ישראל היום נמצא בידי קצבאות ביטוח לאומי.

<חנן פריצקי: שם זה נמצא.

ישראל אייכלר: ביטוח לאומי לא נותן סלי מזון.

<חנן פריצקי: לא, אבל הוא נותן הבטחת הכנסה לצורך העניין.

<יוסף ויטמן: את הארנונה לא משלמים עם הבטחת הכנסה.

ישראל אייכלר: מה שהביטוח הלאומי נותן ולא נותן זה נושא לדיון אחר.

<חנן פריצקי: שם המוקד של העניין.

ישראל אייכלר: אנחנו יודעים שבביטוח הלאומי יש בעיות קשות מאוד, אבל אני לא מצפה מהביטוח הלאומי שייתן לעמותות סבסוד ויעשה מצ'ינג.

ישראל אייכלר: הוא לא עושה את זה בשום דבר.

ישראל אייכלר: ביטוח לאומי לא עושה מצ'ינג עם מישהו, אין דבר כזה.

ישראל אייכלר: ביטוח לאומי זה חוק והכול לפי תקנות.

ישראל אייכלר: משרד הרווחה בא להשלים את מה שהביטוח הלאומי לא עושה.

<חנן פריצקי: נכון, אבל במתן שירותים, לא במתן תמיכות.

<ורד קירו-זילברמן: גם תמיכה יכולה להיחשב שירות.

ישראל אייכלר: גם סל מזון זה שירות.

ישראל אייכלר: אגב, אני עוד לא יודע איזה שירות הם נותנים, אבל נניח, אולי תיתן לי דוגמה של שירות שדומה לסל מזון שמשרד הרווחה נותן לאזרח?

<חנן פריצקי: דיברתי קודם על פרויקט "נושמים לרווחה", אבל הנושא עצמו שאנחנו נותנים עזרה למשפחות.

<חנן פריצקי: כל הרעיון התפיסתי מאחורי זה הוא סיוע למשפחה, סיוע הוליסטי כזה שמחר בבוקר יוציא אותו - - -

ישראל אייכלר: מה זה "סיוע הוליסטי"?

ישראל אייכלר: הומאופתיה?

<חנן פריצקי: אני מסביר.

ישראל אייכלר: מה העובדת הסוציאלית נותנת לאדם עני שאינו חולה?

<חנן פריצקי: יש לו סל מענים שיכול לאפשר לו לצאת מהעוני, הוא יכול לתת לו קורס, הוא יכול לתת לו סדנה לכתיבת קורות חיים.

ישראל אייכלר: עם זה לא הולכים למכולת.

<חנן פריצקי: זה מה שמשרד הרווחה עושה.

<חנן פריצקי: אתם מתווכחים על מדיניות רווחה במסגרת דיון בסל מזון.

ישראל אייכלר: כי מה שהעלינו פה בסל מזון, ולכן הגענו עד אבסורד של 9 שקלים, שמדיניות הרווחה סותרת את צורכי עמך בית ישראל, ממש כך, מכל העדות, מכל החוגים ומכל הערים.

ישראל אייכלר: זה ממש סותר.

ישראל אייכלר: זה כמו שמשרד העבודה יגיד: אני לא נותן תעסוקה.

<חנן פריצקי: למשל משרד הרווחה בקטע הזה מנסה להתמודד עם רעיונות - - -, למשל הפרויקט שדיברה עליו הגברת מ"לתת" הוא פרויקט שאנחנו מנסים לקדם ולבדוק מה הוא עושה.

<חנן פריצקי: נכון, שאתה מדבר על 10,000 משפחות, אבל הוא פיילוט.

<חנן פריצקי: למה אנחנו שמים שם הרבה כסף?

<חנן פריצקי: כי אנחנו חושבים שבסופו של יום צריכים גם לבחון את זה.

<חנן פריצקי: במסגרת הפיילוט הזה אנחנו נמצאים בסוג של מצ'ינג במכרז, שבו מספקים תלוש מזון לכל משפחה, כאשר הרעיון של כרטיס המזון הזה, שאפשר לקחת מזון מעמותות שמצילות מזון, מעמותות שיש להן מאגרי מזון, וחלק מהכרטיס הזה לא רק ללכת לסופר לצורך העניין ולעשות קניות שם, זה מוגדר למזון ספציפי מאוד.

<חנן פריצקי: הפיילוט הזה התחיל בנובמבר, הוא אמור להיגמר בנובמבר הזה.

<חנן פריצקי: זה לא שמשרד הרווחה אטום - - -

ישראל אייכלר: יש לכם כבר דוח כמה אנשים - - -

<חנן פריצקי: אנחנו מדברים על 10,800 משפחות.

<חנן פריצקי: כרגע יש שם 7,000 משפחות שקיבלו כרטיסים, וממשיכים לעבוד.

<חנן פריצקי: זה מיזם מזון שאנחנו בוחנים כפיילוט לשנה.

<חנן פריצקי: אנחנו רוצים לראות איך הוא הולך.

<חנן פריצקי: אם הוא יהיה מוצלח, יש גם רעיונות להרחיב אותו.

ישראל אייכלר: קיבלתי על זה מכתב ממנכ"ל משרד הרווחה.

ישראל אייכלר: במקרה בני ברק לא נכנסה לפיילוט הזה.

<דורון רצון: פעם ראשונה שאנחנו שומעים על הפיילוט הזה.

<חנן פריצקי: הפיילוט לא סודי, הוא יצא למכרז.

ישראל אייכלר: הוא כתב לי שזה ייכנס.

ישראל אייכלר: מתי זה אמור להיכנס?

<חנן פריצקי: שאלת לגבי בני ברק, למה הם לא נכנסים.

<חנן פריצקי: והתשובה היתה שעשינו במגוון רשויות.

ישראל אייכלר: מתי זה כן ייכנס?

<קריאות: - - -

ישראל אייכלר: מתי יש הרחבה לזה?

<יוכבד אילוז: אנחנו ממתינים לתקציב.

<דורון רצון: יש כאן משהו שהקפיץ אותי.

<דורון רצון: שמעתי כאן משהו ואני רוצה לשאול את השאלה.

<דורון רצון: אותו פרויקט שעשיתם, שהוא יכול להיות הכי טוב שבעולם – אתה אומר שיצא מכרז, הם ביקשו 100 מיליון שקל ערבות בשביל להשתתף במכרז?

<דורון רצון: זה מה שהוא אמר לי.

<דורון רצון: אני שואל אם זה נכון.

<יוסף ויטמן: סדר גודל.

<יוסף ויטמן: אולי 70 מיליון.

<יוסף ויטמן: עמותה רגילה לא יכולה להתמודד עם זה.

<קריאה: 20 מיליון.

<חנן פריצקי: ההיקף התקציבי היה 20 מיליון, הפיילוט היה על - - -

<דורון רצון: אתה אומר מראש ש-99% לא יכולים להשתתף - - -

ישראל אייכלר: אפשר לשאול מי זכה בפיילוט?

<חנן פריצקי: "אשל ירושלים".

ישראל אייכלר: בכל הארץ הם זכו?

ישראל אייכלר: אני מניח שאם הם זכו, בדקתם - - -

<דורון רצון: אדוני, הם הצליחו לחסוך 100 מיליון.

<דורון רצון: כשיש לנו אנחנו מיד מוציאים.

ישראל אייכלר: יש סיכוי, מר פריצקי – היום ניפגש עם מנכ"ל המשרד – שיוסיפו לסלי המזון עכשיו לחג?

<חנן פריצקי: סיכוי תמיד קיים.

<חנן פריצקי: צריך להבין שכל תוספת משמעותית מעבר למשהו קטן מחייבת עוד פעם פרסום, היא מחייבת ייעוץ משפטי, היא מחייבת להגיע למשרד המשפטים.

<חנן פריצקי: יש קצת ויה דולורוזה בקטעים האלה.

ישראל אייכלר: אני מקווה שנעשה את זה קצר, כי אנחנו כבר ממש בחג.

ישראל אייכלר: אני מבקש את המלצתך.

ישראל אייכלר: הגברת אילוז, את יכולה להיות ערוכה אם וכאשר המשרד יחליט להוסיף 40%?

ישראל אייכלר: כמה זה 40%?

<שלומית אבינוח-קואולמן: 2.8.

ישראל אייכלר: חנן, כמה כסף אתה צריך?

<יוכבד אילוז: בערך 3 מיליון שקלים.

ישראל אייכלר: אם תחליטו, כמה זמן ייקח לך לעשות פרסום, ועדה וכל מה שצריך?

ישראל אייכלר: האם שבוע זה מספיק?

<יוכבד אילוז: מהפרסום ועד ההגשה אנחנו צריכים לפחות חודש, זה המינימום.

<יוכבד אילוז: 21 יום צריך לקבל אישור מיוחד ממשרד המשפטים לפרסם מבחן תמיכה על אותו מבחן.

<ורד קירו-זילברמן: הם כפופים להנחיות של משרד המשפטים.

<יוכבד אילוז: ממילא הרי העמותות ידווחו על התשלום רק אחרי החגים, אבל אם באמת הכסף יועבר - - -

ישראל אייכלר: אני חושב שיש הרבה אנשים שיסכימו שהקדוש ברוך הוא ידחה את ראש השנה בחודש ימים...

ישראל אייכלר: ראש השנה זה בעוד שבועיים.

<יוסף ויטמן: ממילא את הדיווחים אנחנו מגישם בנובמבר - - -

ישראל אייכלר: האם יש לכם פתרון יצירתי אחר בלי כל הביורוקרטיה הזאת?

ישראל אייכלר: אני מבקש שתבדקו את זה.

ישראל אייכלר: לדעתי הלוא משפטית להוסיף לאותו סעיף, לאותה תקנה, עוד 3 מיליון שקל, לא צריך החלטת כנסת או ממשלה.

ישראל אייכלר: זו תמיכה קיימת.

<חנן פריצקי: נבדוק.

ישראל אייכלר: הרב מלכיאלי שמר על זכות השתיקה עד עכשיו, הוא רוצה - - -

מיכאל מלכיאלי: בימים אלה זה לא נשמע טוב כל-כך.

ישראל אייכלר: אתה יודע שאני דמוקרט.

ישראל אייכלר: זכות השתיקה היא אבן יסוד נגד שלטון דווקא במצבים כאלה, שהמשטרה הופכת לפוליטית והפרקליטות הופכת למנגנון לחיסולים פוליטיים.

ישראל אייכלר: לא הם עצמם, אין להם יוזמות פוליטיות, אבל הם מופעלים על-ידי גורמים פוליטיים, דווקא עכשיו צריך את זכות השתיקה.

מיכאל מלכיאלי: אז תשמור על הזכות.

ישראל אייכלר: אני לא שומר על זכות השתיקה, אני אומר מה שאני רוצה, אבל אתה תדבר.

מיכאל מלכיאלי: קודם כול, הרב אייכלר, זה לא פשוט באמצע פגרה לקיים דיון כזה.

מיכאל מלכיאלי: מגיע לך הרבה יישר כוח שהעלית את הנושא על סדר היום.

מיכאל מלכיאלי: אני באתי לדבר על מספרים, אני חושב שזה בכלל לא הדיון.

מיכאל מלכיאלי: קודם כול, זה שנציג של משרד האוצר לא נמצא כאן, זה כבר לא בסדר, כי הכתובת האמיתית נמצאת שם, במשרד האוצר.

ישראל אייכלר: עדיף שהוא לא פה.

מיכאל מלכיאלי: אולי, אבל בסוף כשאנחנו רוצים עוד כסף, הם הכתובת.

ישראל אייכלר: בתוך המשרד.

מיכאל מלכיאלי: אם זה נושא שהוא בתוך המשרד, קראתי הרבה על "נושמים לרווחה", שהוא באמת פרויקט מדהים, אבל מי שקורא מה שעומד מאחורי הפרויקט הזה כפשוטו, אני חושב שכאשר משרד הרווחה פוגש אנשים ורואה איך הם נראים – וצודקים אלה שיושבים כאן מהעמותות, הם פוגשים אותם יומיום – רואה איך הם נראים לפני החגים, אתה יודע שנושמים לרווחה זה במקומות שלהם, אלה אנשים שאין להם איפה לעשות את החג.

מיכאל מלכיאלי: אני באופן אישי, כאיש ציבור כשפונים אליו הרבה אנשים, הרי לי אין קופה קטנה לחלק, אנחנו וגם משרד הרווחה ומחלקות הרווחה וכל - - - שאני מכיר, בסוף הם מפנים לאנשים האלה שהם ייתנו את הכסף, ואתה רואה את הסכומים הפעוטים שיש כאן.

מיכאל מלכיאלי: בכל פעם שמגיע התקציב, הכול מתחיל מההתחלה.

מיכאל מלכיאלי: הבעיה שהעלית, הרב אייכלר, שזה לא נמצא בבסיס התקציב.

מיכאל מלכיאלי: זה כסף שנמצא.

מיכאל מלכיאלי: פשוט קצת רצון טוב שלכם, של משרד הרווחה.

מיכאל מלכיאלי: כל פעם שדיברתי עם השר חיים כץ על הדבר הזה – הוא מגלה באמת רצון טוב – הוא אומר:

מיכאל מלכיאלי: בפעם הבאה אני אדרוש שזה כן יהיה בבסיס התקציב.

מיכאל מלכיאלי: אני חושב שזה תפקיד שלכם להעלות את זה כל הזמן.

מיכאל מלכיאלי: אי-אפשר כל פעם לבוא ולהתחנן.

מיכאל מלכיאלי: הרב אייכלר נתן תרומה של 2 מיליון שקל.

מיכאל מלכיאלי: כל הכבוד לך שהרמת את הדגל ותרמת 2 מיליון שקל - - -

ישראל אייכלר: אני תרמתי?

מיכאל מלכיאלי: כמו שציינו פה.

ישראל אייכלר: לא, לא, לא.

ישראל אייכלר: מחכים לי עכשיו בלה"ב 433.

מיכאל מלכיאלי: להפוך ועדה כל-כך חשובה לבקשות לעוד קצת כסף, זה לא מעשי.

ישראל אייכלר: אגב, אפילו לא הייתי מודע לזה שהיה לנו חלק בזה.

ישראל אייכלר: ידעתי שעשיתי דיונים וצעקתי, אבל לא ידעתי שהיה לנו חלק בפועל בנושא.

<חנן פריצקי: מלאכתם של צדיקים.

ישראל אייכלר: - - - נעשית בידי אחרים.

ישראל אייכלר: אתה עשית את זה, ו"זרקת" את זה עלי.

מיכאל מלכיאלי: הייתי בוועדת הרווחה של אלי אלאלוף, אני לא יודע אם אתה היית שם, ויעידו על זה כל ראשי העמותות.

מיכאל מלכיאלי: הביורוקרטיה של ההגשה זה נורא ואיום.

מיכאל מלכיאלי: זה פרוטות שהם, מסכנים, צריכים להיאבק עליהן.

מיכאל מלכיאלי: אתה מדבר היום על משרדי הממשלה, שיש להם המון כסף, באות העמותות הגדולות, יש להם כוח-אדם להתמודד עם הביורוקרטיה, תפיל את זה עליהן, אבל על העמותות הקטנות, שאין להן כוח-אדם, וחלקן עוסקות עם מתנדבים, שיתעסקו בביורוקרטיה כל-כך קשה?

מיכאל מלכיאלי: אני אתן דוגמה אחת למשל, חלק מהעמותות נדרשות שבחלוקה תהיה נגישות לנכים.

מיכאל מלכיאלי: על פניו זו דרישה צודקת, אדם שהוא נכה לא צריך להיות מוגבל, הוא יכול לקחת את מה שמגיע לו.

מיכאל מלכיאלי: פנו ראשי עמותות, אמרו: לנו אין מקום בעיר שלנו, מקום מונגש, אנחנו מוכנים על חשבוננו להביא לאותו נכה ברשימה את זה אליו הביתה.

מיכאל מלכיאלי: משרד הרווחה אומר: לא.

מיכאל מלכיאלי: אלה הדרישות.

מיכאל מלכיאלי: כן – כן, לא – לא.

מיכאל מלכיאלי: קצת פתיחות לאנשים האלה.

ישראל אייכלר: היתה דרישה שיהיה במקום מסוים?

מיכאל מלכיאלי: מונגש לנכים.

ישראל אייכלר: לא, שזה יהיה במשרד מסוים?

מיכאל מלכיאלי: החלוקה תהיה מונגשת לנכים.

ישראל אייכלר: זה גם מונגש, אתה מביא הביתה.

<יוכבד אילוז: לא שמעתי על דבר כזה.

<יוכבד אילוז: אם הולכים לבתים, מבחינתנו אין לי בעיה.

מיכאל מלכיאלי: אני מכיר עמותות.

מיכאל מלכיאלי: אני עצמי טיפלתי בעמותות - - -

<יוכבד אילוז: פנו אלינו?

<יוכבד אילוז: אנחנו שילמנו לכל העמותות.

<יוכבד אילוז: יש לי מפקחת שביקרה בכולן בשנה הקודמת.

מיכאל מלכיאלי: בזמנו הבאנו אותם לוועדת הרווחה, הם דיברו שם.

ישראל אייכלר: חבר הכנסת מלכיאלי, "טרם יקראו ואני אענה".

ישראל אייכלר: אומרת לך הגברת אילוז, שהיא הממונה על זה, שאם יש מקרה שהם הביאו לבית של הנכה, לא הפריעו להם.

<יוכבד אילוז: אין עם זה בעיה, זה נקרא "נגישות".

מיכאל מלכיאלי: אוקיי.

מיכאל מלכיאלי: לוועדת הרווחה הגיעו אנשים שהתלוננו.

מיכאל מלכיאלי: הנושא הביורוקרטי בכלל, אני חושב שכולם יעידו על זה, צריכים להשקיע מאמץ.

מיכאל מלכיאלי: אני יודע שזה לא אתם, מעליכם משרד המשפטים מאשר כל דבר.

מיכאל מלכיאלי: צריך להשקיע מאמץ בהנגשה, כי חלקם הגדול מפעיל את העמותה על-ידי מתנדבים, והרבה עמותות נופלות, לא מגישות בגלל זה.

ישראל אייכלר: אני רוצה לציין שמאז הדיונים הקודמים יש כל הזמן שיפור במשרד הרווחה.

ישראל אייכלר: תקפתי הרבה את משרד הרווחה, את המחלקה שלכם, המחלקה של הגברת אילוז, היו מקרים של חזרות וכל מיני דברים כאלה.

ישראל אייכלר: אני שומע פחות תלונות בעניין הזה, הביורוקרטי.

ישראל אייכלר: עצם התהליך ביורוקרטי מאוד, ואני בשביל 9 שקלים לא הייתי עושה את זה.

ישראל אייכלר: אם היתה לי עמותה, הייתי נוסע עוד פעם לתורם והייתי אומר: "מויחל טויבעס", 9 שקלים אני לא לוקח.

ישראל אייכלר: יש לפעמים עניים שיש להם כבוד, הם זורקים חזרה את חצי השקל, הייתי עושה את זה על 9 השקלים, אבל יש עמותות שלא יכולות לזרוק חזרה, כי הם מחלקים כל-כך הרבה שזה הרבה כסף.

ישראל אייכלר: נסכם את הדיון.

ישראל אייכלר: אנחנו נפנה לשר הרווחה, למנכ"ל ולראש האגף - - -

<שלומית אבינוח-קואולמן: התקציבים.

ישראל אייכלר: לא.

ישראל אייכלר: אני פונה רק למשרד הרווחה, עם האוצר אין לי מה לדבר.

ישראל אייכלר: - - - מנהל אגף בכיר לתקצוב וכלכלה להוסיף מיד 3 מיליוני שקלים לעמותות לצורך ראש השנה, חגי תשרי.

ישראל אייכלר: יש לעשות את זה באופן מהיר ודחוף, להקל על העמותות, לסייע למשפחות הנזקקות.

ישראל אייכלר: אם אפשר לעשות את זה מידית, בלי ביורוקרטיה של חודשים, אבל גם אם זה ייקח חודש, הרי העמותות מחלקות את זה, עד שהם משלמים להן ממילא הם יגיעו אליכם בחודש חשוון.

<שלומית אבינוח-קואולמן: שיידעו שיש להם עוד כסף.

ישראל אייכלר: אם הם יידעו מעכשיו שהוסיפו כסף, הם יוכלו לחלק יותר בידיעה שבעוד חודש הם יקבלו יותר.

<גבריאל וקנין: הם יכולים להעביר על החשבון - - -

ישראל אייכלר: מקדמות אולי.

ישראל אייכלר: הם כבר יסתדרו אם הם ירצו.

ישראל אייכלר: אני רוצה להודות לכם, שתהיה לכם שנה טובה וגמר חתימה טובה.